정조 0년
黃海道進士申憘。慶尙道幼學曺文拭金燮。平安道幼學趙昌仁。咸鏡道幼學蔡挺洛。忠淸道幼學李光淵。進士李敬臣。幼學全球閔雨龍。進士趙浹。幼學蔡景先南道輪蔡景發蔡景魯李齊鳳李學泰申尙夔。進士申尙稷。幼學蔡膺河蔡景大李齊百李齊邴南宗弼南宗赫。進士申尙集申紹陽。幼學蔡膺沈蔡景曾李齊滂南鼎祿李齊伉南胤漢申尙秀申尙柔宋載仁具純行李明謙李翊朱李相台李宗台金德養韓五鉉吳鉉五吳伯臣閔時洙韓海震李恒采。進士朴進道金錫範。幼學金錫一吳大坤宋弘基宋朝文朴重穆宋必尹鶴東尹象東李濟世洪啓箕申尙履閔東謐張漢張須閔思夏閔思遊李裕身申光宇洪啓東閔思憲閔禎龍李宗澤姜瀚申光協申晊宋錫馪沈德咸兪漢瞻鄭耆柳以默成夏烈柳以爀成翊烈申達增成弘履申德增朴珪成云柱。生員鄭漢輔金柳以炡成祖烈金英趙希鎭黃潝趙宜鎭黃浩李益烈申檝李益宗金復俊申光一成重柱金漢俊申光玉成弘柱。進士金。幼學成興柱成箕柱李淸在成爾澾成爾沃李泰身成宙烈申蕣申蕙成宅烈成宇烈孫雲五李學晟尹勉喆李益龍尹守仁李度弘羅性洙徐光濂進士金樂恒幼學徐光涑尹守權具成漢尹守采進士禹命構幼學金文恒李春燮金益筠徐惟中李秀顯徐惟海李挺㙂徐光復尹守澤禹在喆尹守稷李尙濂金喆恒尹勉洪金勉恒李挺觀鄭師遊朴善浩金德秀鄭穡金安恒李益峻全熙世李衡峻金宗林金得行鄭穆金致五朴恒彩鄭師洛都命貞朴元燮。進士安明述。幼學田思福田思普朴思純。進士芮再文。幼學鄭彦臣河復浩孫性善鄭齊毅鄭國毅朴有慶鄭修範李烜羅錫儉權守中鄭榮祿羅萬祉姜必遇姜必進尹勉裕權思岳尹守寬全弼中權後中金熙性李亨烈宋頤道梁廷泰張周國。河必滈河必宗張東標朴涉張景拭朴廷新尹學天李標許錥金光淶許錄金光洛李邦根金光涉權佖中鄭大河權一中鄭禹玄安寵申光太李亨林申馥尹守迪金正根金安宏金峋安宖李廷臣具明漢李世珍具昌漢姜錫輔徐尙履尹華國魚有豊徐宗復金弘鍵魚有南魚有淵李衡銓李之休金在礪朴龜年郭昌度郭可績鄭祖毅金尙萬鄭纘益金球禹思欽曺光五李敏省李錫圭李元燮申得喆成鍾烈李宗沆成章烈金補天宋朝鳳金瀅。生員申命耇。幼學姜錫烈曺夏達姜興烈河尙訥曺夏鐸河尙洪申爀然金有龍申確然成倬烈金有一成復烈金道再成晉烈金景俊李宗儀金延俊李宗儀金得燁成東烈金起濂南宗龍成大烈成時柱金思鉉金起洙蔡景龍安行履金鴻慶申光學金起漢申光得成載烈兪漢鳳成宗烈李安欽金德諧金萬權李華俊鄭鉉金德升金孝百鄭沃安行一金濟殷金龜再鄭涉金鎰權金義權成卓然李克暿成奎烈曺文梅曺得基金智俊金英俊曺永基成贊烈成至烈曺孝基成康柱曺宇基朴顯根曺文松金英協金有恒曺文休柳祥杓曺文桓成億基曺文格曺文杓金濟剛曺文榮金聲俊申伉曺文構申儆曺文極成邦烈李時培曺文棨成重烈曺文實申濯陽金東俊申鳳陽吳宗冑金泳吳宗吉孟鎭太申棐陸正夏申儻申倜金師湜申榘金宅俊申彙金濟默成昌烈禹益夏河世泳尹光哲金壽天成維柱金曦成恒柱鄭哲東成曾柱李齊參閔諧成光烈申以協李宗泌鄭漢光具思默宋哲相成命柱金濟烈成永柱金濟亨申沈遂希申㤞申榮福申𢜫李貞晦申敬祖閔在汶閔承汶閔昌汶趙匡呂李益源權楫權榕權袖閔必益李逢源李孝源張啓遠閔時喆李鼎彬李泰啓李泰岳尹世烈尹亨烈申大尹申大鱗閔應白李世宇李德章李言鍾李益進洪載夏趙敏大趙惟大徐麟德徐麟厚申宅祖申延祖安如岱安如鼎李春培李昌培金希集金希靖申景參閔百胤閔百綏申應心申應鼎申大壽李德晦李壽岡閔光復辛復夏趙榮祿趙宗杰李埆閔光赫。進士尹起莘。幼學閔弘基閔光逈趙坤復邊學祖安光一沈宗澤趙榮宅趙義集辛奎復李寅慶金東集宋尙默李運陽李朝海辛裕寧辛億寧辛耆寧金弘集金弘淳韓範世韓範相金宗鑰韓執允李思郁金濬金宗鏽韓智海韓思喆朴慶敏李勉儒尹鎭太朴瑞輯金達源尹鎭衡金甲龍尹彦基崔守恒吳聖龜吳重命金彦璣李在㰒文有聲崔鳳鳴李在貞朴尙訥吳鎭奎李敬養李景訥金彦博吳鎭璧李元復朴在春金泗昌趙相藺。幼學韓師海韓道由吳命圭南陽履朱澤遠朱膺祚朱泰一朱鎭福李時迪金器之許欞許抃崔晉大韓範龜韓範錫李東燁許㵊許澤許深崔鳳岑李宗亨金就三。進士玄丕承。幼學朴思欽朴延祚車坦之玄徵麟池胤賢李鳳周朴思謹車以謙朴興道李國彦金鳳梧韓挺國魏光豹朴天寶。生員韓澤离。進士韓性重韓性淳。幼學李德祚韓錫濟朱景洙韓錫臨李仁復魏衍祖韓正臣文復奎柳鴻漸李秀朴大實朱重儉全命佑朴昌期李宗茇朱光洙全鳳五朱鎭坤韓令奎韓舜格崔學源韓聖模李日諧李珪李琂朱壽南李聖轍李景耇朱玉相韓百元李若洙文益顯李聖源朱韓範洙韓膺洙韓聖憲蔡挺洛。進士愼河瑞愼若欽。生員徐麟壽。幼學趙晠趙麟徵李壽仁李壽益李壽東朴瑞禾朴泰彬李宗儒李仁麟李太彬李慶鉉吳希集李億趙宜普高景賓邊宅復金景瑞金履徽金重恒申碩老鄭麟奎李益茂金履達金相鉉張後栻。進士南致亨金聲潤。幼學金熏沈師周南致三鄭錫耆宋宜鉉。進士蔡商燮。幼學孟養大南致九宋持鉉。進士金相謹池運升。生員朴光輔南致心南致五。生員金致和。進士安明逸安明述。幼學宋贊鼎李績張履學宋煥學張日旭。進士李薰。幼學南致寬宋庚相許潝朴東明李允謙具文行。進士金奎五。幼學李益光。進士尹勉祉。幼學李宅峻等疏曰。伏以。大行大王。奄棄臣民。日月易邁。因山已過。率土如喪之痛。愈久愈深。伏惟聖孝出天。靡逮之慟。益復罔極。仍竊伏念先正臣宋浚吉庭享之請。前後儒疏。已至四五矣。始以深加商量爲批。又以諭前批爲敎。至於向日嶺儒之疏批。則明示商量之旨。而開釋備至。臣等。奉讀以還。旣不勝其喜。又不勝其憂也。夫兩臣之同心同德。道學之無可軒輕。旣得聞命。則可以見聖學之高明。所以俯燭乎。兩賢道德之實無餘憾矣。此臣等之所以爲喜。而乃若以密札有無。謂際過之猶間。而至下汰哉之敎。則臣等。惶悚靡措而繼之以憂也。嚴命之下。固當緘縮跧伏。不敢更瀆。而第伏念國家所以培養士論者。所貴乎招之不來。揮之不去。臨事直前。一主乎義理之所在。而不避斧鉞之誅然後。方不負國家之所培養。則顧臣等螺蟻之賤。雖不敢比齒於士論。而今若重違聖敎。不敢復言。竊恐國家三百年培養之化。由臣等而乖謬矣。況今聖明在上。賢無括囊之戒。世道方亨。士無遜言之義。則君臣上下之間。此箇義理固有。宜反復消詳。以求至當之歸矣。豈可以慈父一言之嚴。不得盡迷子之懷。仁天一聲之雷。不能遂萬物之情乎。於是乎臣等。不避煩瀆。齊聲而更陳之。願殿下。小垂察焉。夫孝廟之於宋浚吉。其際遇之盛。契合之隆。粵自三代以後。上下幾千百年之間。夫豈有倫比。而國家三百年來最爲盛際也。孝廟之敎曰。情意相孚。以爲魚水契合。及其辭不敢當。則曰。非贊善誰當者。大哉王言。于今百年之下。猶可想像其當日知遇之殊絶者。此已昭昭。而況浚吉。密中朝之箚。其義炳如日星。戊戌入對時筵話。左右史祕而不書。則此其所密勿昭隆之實際。亦可想矣。嗚呼。其契則魚水。而其義則尊周也。而猶不與於今日之庭享。則其將曰。武侯之契。而不得配於昭烈之廟乎。尊周之謨而不得興於春秋之義乎。在當時群僚之中。固已逈然特異。而實與宋時烈。同爲曠世之際遇也亦明焉。則今日闡揚之道。宜無異同矣。何必於兩賢之際。以密札一事。謂之有間乎。鳴呼。皐夔稷契。均是大舜之良弼。而考諸書經。皐稷有謨。夔契則無述焉。後世之論際遇於虞庭者。不以謨述之有無而爲間焉。大凡明良際遇。只觀其大體而已。何必以一二事之不同。而有所間隔乎。今若以此。不許浚吉之庭享。則不幾於以曾子之不與四科。見漏於貞觀之祀典也耶。臣等。自是草野疎蹤。後生末學則凡於事議。固所昧昧。而至於宋浚吉當時之際遇。則不但百年之公議昭人耳目。亦有可得以考據而徵信者。夫深知乎筵席之密勿。的聞乎上下之際遇也。莫如我肅廟也。莫如我先王。而丙申尊顯之擧。丙子從享之典。莫不一致敬禮者。寔出於追聖祖之際遇。明大義於將晦。則豈但以兩臣道學之同而然哉。其所灼見盛際。深體殊遇者。亦萬萬逈出於外庭諸臣。所未窺測之外。而必欲闡揚我孝廟曠古之際遇者。有此兩臣也。則今日殿下所以承繼於家法者。亦豈外於是哉。且夫浚吉庭享之論。始發於時烈在世之日。而出其門下之人。則固知時烈。亦於此議爲可。而其後諸賢。莫不以浚吉之庭享。爲不易之公議則其人。䫋皆非後生疎逖之蹤。而或出入於密邇之班。或見聞於時代之近。則亦豈全昧於當時筵席間密勿之際遇乎。然則臣等。跡雖疎逖。生亦後晩。而其所陳請者。實據先輩已定之語。而非敢爲今日創。始之請也。嗚呼。庭享之典。與文廟之配有間。則臣等。固不必若是煩瀆。而至兩臣之庭享。事關斯文。體段自別。從前此論。多發於章甫之疏。故向來宋時烈之庭享。亦因院學之陳請。特蒙允許。則今日臣等之請享宋浚吉。豈容但已乎。臣等。俱以諸道遐裔之蹤。猥瀆宸嚴。極知僭汰。而一尊兩賢之誠。根於秉彝。消鑠不得。玆敢濟沐虔誠。瀝血陳懇。伏願殿下。體列聖尊賢之意。而深察乎際遇之無間。恢廓然大公之量。而無拘乎一事之或異。特許浚吉躋享廟庭。以光孝廟曠古之際遇。以伸士林百年之公議。國家幸甚。斯文幸甚。答曰。省疏具悉。予非仰先正之道學。非不知先正之眷遇。而予意已諭於嶺儒之批。爾等。退修學業。